### Együttműködési Megállapodás[[1]](#footnote-1) szakmai gyakorlatról

Ikt.sz.: TáTK/……/…/(…….)

Megállapodás száma: ………………………

|  |  |  |
| --- | --- | --- |
|  | **Egyetem** | **Foglalkoztató** |
| Név | **Eötvös Loránd Tudományegyetem** |  |
| Székhely | 1053 Budapest, Egyetem tér 1-3. |  |
| Nyilvántartási szám[[2]](#footnote-2) | FI80798 (intézményi azonosító) |  |
| Adószám | 15308744-2-41 |  |
| Számlaszám | Magyar Államkincstár  10032000-01426201-00000000 |  |
| Statisztikai számjel: | 15308744 8542 312 01 |  |
| **Felelős szervezeti egység:** |  |
| Képviseletében eljárnak: | Dr. Prónai Csaba dékán |
| **Kapcsolattartó neve:** | Szabó Judit tanszéki adminisztrátor  (Statisztika Tanszék) |  |
| Címe: | 1117 Budapest, Pázmány Péter sétány 1/A |  |
| Tel.: | (+36-1)372-2500/6828 |  |
| E-mail: | [statisztika@tatk.elte.hu](mailto:statisztika@tatk.elte.hu) |  |

I. A Foglalkoztató[[3]](#footnote-3)  költségvetési szerv  nem költségvetési szerv.

II.1. A jelen Megállapodás alapján a Foglalkoztató, mint külső gyakorlóhely tanévente **………** fő, az Egyetemmel jogviszonyban álló hallgató szakmai gyakorlatának biztosítását vállalja térítésmentesen az alábbi bontásban:

|  |  |  |
| --- | --- | --- |
| **szak megnevezése** | **munkarend** | **létszám** |
| Survey statisztika és adatanalitika MSc | nappali | ………… |

A szakmai gyakorlóhely duális képzéshez  kapcsolódik  nem kapcsolódik.

II.2. A jelen megállapodás  ......................-tól ............................-ig terjedő

határozatlan időtartamra szól.

**III. A szakmai gyakorlat célja**

III.1. A szakmai gyakorlat célja, hogy a hallgatók az Egyetemen elsajátított elméleti tudást gyakorlati ismeretekkel egészítsék ki, és képesek legyenek az alap- és mesterképzési szakok képzési és kimeneti követelményrendszerében meghatározott ismeretek gyakorlati alkalmazására.

III.2. Az egyes szakmai gyakorlatok részleteit azok megkezdése előtt a Felek képviselői írásban egyeztetik.

III.3.[[4]](#footnote-4) A szakmai gyakorlat felsőoktatási intézményi felelőse az Egyetem részéről és

A szakmai gyakorlatot biztosító gyakorlóhely szakmai felelőse a Foglalkoztató részéről az I. részben kapcsolattartóként megjelölt személy.

A szakmai gyakorlatot biztosító gyakorlóhely szakmai felelőse a Foglalkoztató részéről:

Név:

E-mail:

Tel., fax:

**IV. A Foglalkoztató jogai és kötelezettségei**

IV.1. A Foglalkoztató az Egyetem hallgatóit az előzetesen egyeztetett időszakban és helyen fogadja szakmai gyakorlat céljából. A gyakorlatok a Foglalkoztató székhelyén vagy telephelyén zajlanak. A szakmai gyakorlat időtartamát (kezdő és befejező időpontját), esetleges szakaszait, azok kezdő és befejező időpontját a Felek a szerződéskötést követően egymással írásban vagy elektronikus levelezés útján egyeztetik, és azt a jelen megállapodás elválaszthatatlan mellékleteként csatolják.

IV.2. A Foglalkoztató vállalja, hogya hallgatókat a tanulmányaiknak megfelelő, az Egyetem által előre, írásban jelzett szakterületen foglalkoztatja;biztosítja a gyakorlat lebonyolításához szükséges helyet, eszközöket, védőfelszerelést, valamint a szakmai gyakorlati tevékenységhez szükséges szakmai felügyeletet, irányítást.

IV.3. A Foglalkoztató köteles a hallgatókkal hallgatói munkaszerződést, illetve az Nftv. 44. §. (3a) bekezdésében meghatározott szakmai gyakorlatra (költségvetési Foglalkoztató esetén) a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm rendelet 18/B. §-ának megfelelő tartalmú megállapodást kötni. A Foglalkoztató köteles a hallgatók részére foglalkoztatásuk megkezdése előtt munka- és tűzvédelmi oktatást tartani.

IV.4. A hallgató foglalkoztatása során a részére rendkívüli munkaidő nem rendelhető el, napi munkaideje a nyolc (8) órát nem haladhatja meg, munkaidőkeret alkalmazása esetén legfeljebb egy heti munkaidőkeretet lehet elrendelni, számára legalább tizenkét (12) óra tartalmú napi pihenőidőt kell biztosítani, próbaidő nem köthető ki, és a munka törvénykönyvéről szóló 2012. évi I. törvény 105. § (2) bekezdésében, valamint 106. § (3) bekezdésében foglaltak nem alkalmazhatók.

IV.5. A Felek megállapodnak, hogy az egyes hallgatók által a Foglalkoztatónál eltöltendő szakmai gyakorlat időtartama maximum a képzési és kimeneti követelményekben meghatározott időtartam, amelytől a Felek csak külön írásbeli megállapodásban térhetnek el.

IV.6. A szakmai gyakorlat teljesítését a Foglalkoztató a hallgató által a szakmai gyakorlatról készített írásos beszámoló szignálásával, és a „Munkahelyi vezetői értékelés” nyomtatvány kitöltésével és aláírásával igazolja. Az igazolást és a szignált beszámolót a hallgatónak kell átadni, míg a hallgatók elsajátított szakmai tudásának, kompetenciáinak az írásbeli értékeléséből a hallgatónak és az Egyetemnek is át kell adni (meg kell küldeni) egy-egy példányt.

IV.7. Amennyiben a szakmai gyakorlat ideje alatt a foglalkoztatás valamely okból megszakad, úgy a Foglalkoztató a hallgató által teljesített időt igazolja és a szakmai gyakorlat megszakításának okát írásban, mind az Egyetemmel, mind a hallgatóval közli.

IV.8. [[5]](#footnote-5) Nem költségvetési szerv Foglalkoztató esetén[[6]](#footnote-6):

A Felek megállapodnak, hogy a hallgatókat a szakmai gyakorlatért a gyakorlat időtartamára összesen bruttó ……. Ft/fő díjazás illeti meg. A díjazást munkabérként a Foglalkoztató fizeti.

A Foglalkoztató a hallgatóknak díjazást nem fizet, tekintettel arra, hogy a szakmai gyakorlat időtartama az egybefüggő hat hetet nem éri el, továbbá nem duális képzés képzési ideje alatt kerül rá sor.

Költségvetési szerv Foglalkoztató esetén a szakmai gyakorlatra

Díjazással kerül sor:

A Felek megállapodnak, hogy a hallgatókat a szakmai gyakorlatért a gyakorlat időtartamára összesen bruttó …………. Ft/fő díjazás illeti meg. A díjazást munkabérként a Foglalkoztató fizeti.

Díjazás nélkül kerül sor.[[7]](#footnote-7)

**V. Az Egyetem jogai és kötelezettségei**

V.1. Az Egyetem vállalja, hogy kiválasztja a Foglalkoztatóhoz szakmai gyakorlatra küldendő hallgatókat, és a szakmai gyakorlat megkezdése előtt legalább kettő héttel írásban jelzi a Foglalkoztatónak a hallgatók fogadásához szükséges adatokat (hallgató neve, szak megnevezése, munkarendje, szakmai gyakorlat hossza, kezdete és vége, az Egyetem által kijelölt felelős oktató, kapcsolattartó neve és elérhetőségei, amennyiben az a felek adatainál megjelölttől eltér). A Foglalkoztató részéről akkor minősül elvállaltnak az egyes hallgatók szakmai gyakorlatának biztosítása, ha azt képviselője vagy kapcsolattartója írásban vagy elektronikus levélben visszaigazolja.

V.2. Az Egyetem kötelezettsége a hallgatók tanulmányi és módszertani irányítása, amelynek érdekében gyakorlati instruktorokat jelöl ki számukra.

V.4. Az Egyetem biztosítja a szakmai gyakorlathoz szükséges adatok, információk Foglalkoztató számára történő megküldését, továbbá elvégzi a szakmai készségek, képességek komplex fejlesztési folyamatában a szakmai gyakorlóhely értékelése alapján a gyakorlati kompetenciák értékelését.

**VI. A Megállapodás megszűnése**

VI.1. A Felek a jelen Megállapodást – súlyos és felszólítás ellenére nem orvosolt szerződésszegés esetét kivéve – kizárólag a tárgyév július 31-ére, 30 napos felmondási idővel mondhatják fel kivéve, ha a felmondásra a Foglalkoztató részéről előre nem látható körülmény okán kerül sor, amelynek következtében számára a szakmai gyakorlat további biztosítása részéről aránytalan teherrel járna, mely esetben 60 napos felmondási idővel a Megállapodást felmondhatja. A Foglalkoztató a már elvállalt szakmai gyakorlatokat – vis maior vagy a hallgató felszólítás ellenére nem orvosolt súlyos szerződésszegése miatt annak felmondását kivéve – a jelen Megállapodás megszűnésétől függetlenül köteles biztosítani.

**VII. Záró rendelkezések**

VII.1. A jelen Megállapodás szerint szükséges valamennyi nyilatkozatot a Felek írásban (postai vagy elektronikus úton közölve) kötelesek megtenni. A szerződésszegéssel, illetve a Megállapodás megszűnésével kapcsolatos nyilatkozatok kizárólag postai úton vagy fokozott biztonságú elektronikus aláírással a megállapodásban megadott elektronikus levelezési címről és címre történő megküldésével kézbesíthetők. A jelen Megállapodással kapcsolatos írásbeli nyilatkozatok akkor is szabályszerűen közöltnek tekintendők, ha a címzett az átvételt megtagadta, vagy a küldeményt nem vette át. Ilyen esetben a kézbesítés időpontja az átvétel megtagadásának napja, illetve a kézbesítés eredménytelen megkísérléséről szóló postai jelentés napja.

VII.2. A Felek a vitás, sérelmes ügyeiket, jóindulatot és jóakaratot tanúsítva egymás iránt, békés úton kísérlik meg rendezni.

VII.3. A Felek a jelen Megállapodás létrehozása és teljesítése kapcsán tudomásukra jutott adatokat üzleti titokként köteles kezelni. Amennyiben a Megállapodás teljesítése során a Felek minősített adatokba nyernek betekintést, vagy azok birtokába jutnak, kötelesek az információs önrendelkezési jogról és az információszabadságról szóló 2011. évi CXII. törvényben foglaltaknak megfelelően eljárni.

VII.4. A Felek kötelezik magukat arra, hogy védik és őrzik a jelen Megállapodás teljesítése során tudomásukra jutott adatokat, információkat, dokumentumokat, és minden erőfeszítést megtesznek annak érdekében, hogy azok megfelelő védelmét biztosítsák. Így különösen a Felek gondoskodnak arról, hogy alkalmazottaik, illetve mindazok, akik a jelen Megállapodás teljesítése kapcsán adathoz hozzáférhetnek, betartsák az adatvédelmi jogszabályok előírásait, illetve, hogy ezen adatokhoz csak azok férhessenek hozzá, akik jogosultak azok megismerésére és felhasználására.

VIII.6. A jelen Megállapodásban nem szabályozott kérdésekben az Nftv. és annak végrehajtási rendeletei - különösen a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm. rendelet, illetve a Polgári Törvénykönyvről szóló 2013. évi V. törvény rendelkezései az irányadók.

A Felek a jelen Megállapodást átolvasták, értelmezték, és azt mint akaratukkal mindenben megegyezőt jóváhagyólag írják alá.

|  |  |
| --- | --- |
| Kelt: Budapest, ……………….…. | Kelt: …………………………………. |
| …………………………..……  **Dr Prónai Csaba**  dékán | ……………………………….…..  (név, tisztség) |
| Egyetem részéről | Foglalkoztató részéről |

1. A felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm. rendelet (a továbbiakban: Korm. rendelet) 15.§. [↑](#footnote-ref-1)
2. A Foglalkoztató részéről lehet: cégjegyzékszám, egyéni vállalkozó vagy egyéb szervezet nyilvántartási száma (költségvetési szerv törzskönyvi nyilvántartási azonosítója). [↑](#footnote-ref-2)
3. A megfelelő négyzet jelölendő. Nftv. 44. § (3a) A képzési program keretében, illetve a képzés részeként - az (1) bekezdés a) pont szerint - megszervezett szakmai gyakorlatra - ide nem értve a duális képzést - **költségvetési szervnél** hallgatói munkaszerződés és díjazás nélkül is sor kerülhet. A hallgatót ez esetben is megilletik mindazon jogok, amelyeket a munka törvénykönyve biztosít a munkavállalók részére. A gyakorlati képzésben részt vevő hallgatóval e tevékenységére tekintettel a Kormány által meghatározott feltételekkel megállapodást kell kötni. [↑](#footnote-ref-3)
4. Kérjük a megfelelő szövegrész megtartását a nem szükséges szövegrész és a jelölő négyzet törlése mellett. [↑](#footnote-ref-4)
5. A Foglalkoztatóra vonatkozóan kérjük a megfelelő szövegrész megtartását a nem szükséges szövegrész törlése mellett. [↑](#footnote-ref-5)
6. Az Nftv. 44. § (1) és (2) bekezdése értelmében, ha a szakmai gyakorlat a képzési program keretében, illetve a képzés részeként megszervezett szakmai gyakorlat vagy gyakorlati képzés keretében úgy valósul meg, hogy egybefüggően eléri a hat hét időtartamot, vagy a duális képzés képzési ideje alatt kerül rá sor, a hallgatót – figyelemmel az Nftv. 44. § (3) bekezdésében foglaltakra is, a hallgatói munkaszerződésben részletezett módon – díjazás illeti meg, melynek mértéke legalább a kötelező legkisebb munkabér (minimálbér) hatvanöt százaléka. [↑](#footnote-ref-6)
7. Az Nftv. 44. § (3a) bekezdés értelmében a duális képzés kivételével a képzési program keretében, illetve a képzés részeként a költségvetési szervnél megszervezett szakmai gyakorlatra hallgatói munkaszerződés és díjazás nélkül is sor kerülhet, a hallgatóval e tevékenységére tekintettel való megállapodás kötési kötelezettség mellett, de a hallgatót ez esetben is megilletik a munka törvénykönyve által biztosított jogok. A Felek megállapodnak, hogy a hallgatókat díjazás nem illeti meg. [↑](#footnote-ref-7)